[{"text_idx": "#000001", "text": "Kas purjetamine pole ku\u0308llalt hea paraolu\u0308mpiama\u0308ngudeks vo\u0303i ma\u0308ngud purjetamiseks?"}, {"text_idx": "#000002", "text": "\u201cPeale ko\u0303iki analu\u0308u\u0308se uskusime valituisse: paralainelauda ja -ronimisse. Kui ehk purjetamine poleks paralu\u0308mpiakavast enne juba va\u0308lja kukkunud, olnuks see paremal positsioonil,\u201d vastas rahvusvahelise paralu\u0308mpiakomitee president Andrew Parsons purjetamise ko\u0303rvalelu\u0308kkamise kohta ta\u0308nalo\u0303unasel kokkusaamisel Tallinnas. Samas kinnitas ta, et alal on vo\u0303imalik o\u0303igete paatide ja hea vo\u0303istluskalendri korral ennistust saada Brisbane\u2019i ma\u0308ngudeks 2032."}, {"text_idx": "#000003", "text": "Jaanuari eelviimasel pa\u0308eval avalikustas rahvusvaheline paraolu\u0308mpiakomitee (IPC) oma otsuse, et parapurjetamine ennistatuks ei osutunud. Alates sellest ajast kui peale Rio 2016. aasta ma\u0308nge purjetamisest loobuti, oleme ometi tagasitulekuks ko\u0303va to\u0308o\u0308d teinud. Enne LA 2028 kava kinnitamist teatas IPC, et ko\u0303ik spordialad peavad taotlema ja to\u0303estama, et vastavad IPC kehtestatud kriteeriumidele. Po\u0303hikriteeriumid puudutasid nii spordiala levikut, eri liigi ja tasemega puuete puhul kui ka mo\u0303lema soo ho\u0303lmamist. Purjetamise maailmaorganisatsioon World Sailing vo\u0303ttis seda taotlust va\u0308ga to\u0303siselt, et igati to\u0303estada, et ta\u0308idame ko\u0303ik po\u0303hikriteeriumid. Kuid suurimad jo\u0303upingutused olid tehtud juba enne taotluse esitamist ja selle ko\u0303rval: nimelt kogu to\u0308o\u0308, et levitada, laiendada ja arendada parapurjetamist, soodustades paadiklasse ja vo\u0303istlustel osalemisi, luues koolitusvo\u0303imalusi ja u\u0308ritusi, seda ka siin Eestis."}, {"text_idx": "#000004", "text": "Palju o\u0303nne 22 paraspordialale nende olu\u0308mpiateel"}, {"text_idx": "#000005", "text": "Purjetamine ei saanud ku\u0308ll u\u0308heks 2028. aasta olu\u0308mpiaalaks, kuid o\u0303nnitleme spordialasid, mis Los Angelese paraolu\u0308mpiaprogrammis koha said! See ta\u0308hendab kahteku\u0308mmend kaht spordiala, sadu medaleid ja tuhandeid sportlasi, kes on nu\u0308u\u0308d sammu vo\u0303rra la\u0308hemal ja\u0308rjekordsele suursu\u0308ndmusele."}, {"text_idx": "#000007", "text": "Purjetada saab puude liigist ja su\u0308gavusest olenemata"}, {"text_idx": "#000008", "text": "Vo\u0303ib-olla ei ole me paraolu\u0308mpiaks valmis vo\u0303i vo\u0303ib-olla ei ole paraolu\u0308mpia hoopis meie jaoks valmis. Sest kaasamise tase, mida purjetamine vo\u0303ib pakkuda, on palju laiapo\u0303hjalisem ja progressiivsem, kui IPC seda kirjeldab. Parapurjetajad ei saa mitte ainult u\u0308ksteisega vo\u0303rdsetel alustel vo\u0303istelda, vaid sobilikus paadis vo\u0303ivad nad igau\u0308he vastu so\u0303ita ja vo\u0303ita. Hea na\u0308ide siinkohal on austraallane Chris Symonds, kes vaatamata ko\u0303iki lihasgruppe no\u0303rgestavale haigusele vo\u0303idab oma Hansa 303 klassis terveid purjetajaid. Nii et edasi ja u\u0308les, parapurjetajad, 2023. aasta hooaeg ja tulevik pakub palju fantastilisi purjetamisvo\u0303imalusi, isegi kui meie unistus paraolu\u0308mpiama\u0308ngudest on nu\u0308u\u0308d veel neli aastat edasi lu\u0308katud."}, {"text_idx": "#000009", "text": "Me tundsime su\u0308gavat pettumust kuuldes otsusest, et ja\u0308a\u0308me va\u0308lja. Vaatamata sellele, et parapurjetamises vo\u0303istleb rohkem rahvusi ja kontinente kui no\u0303utud. Vaatamata sellele, et pakume vo\u0303rdse arvuga naiste ja meeste vo\u0303istlusformaate ja tagame soovitud arvu ulatuslikumate puuetega osalejaid. Nii Eestiki Eriliste purjetajate projekti osalejate seas on naisi-mehi vo\u0303rdselt ja Eesti esimese kaasava regati vo\u0303itis segapaar. Vaatamata sellele, et oleme oma klassifikatsiooni ja organisatsiooni arendanud nii, et see oleks 100% vastavuses IPC no\u0303uetega. Hoolimata sellest, et me tegime ko\u0303ik endast oleneva, lu\u0308kati meid tagasi. A\u0308a\u0308rmiselt kurb to\u0303siasi, kuid ainus, mis teeb selle kergemini talutavaks, on fakt, et teame, et tegime to\u0303esti ko\u0303ike, ja enamgi, kui vo\u0303isime. Hetkel on ebaselge, kuidas ja kui ulatuslikult ala tagasilu\u0308kkamine purjetajaid ja riike mo\u0303jutab, kuid see ei muuda purjetamise uskumatut vo\u0303imet innustada sportlasi teel tipptulemustele, kaasamisele ja ta\u0308ielikule vabadusele!"}, {"text_idx": "#000010", "text": "Eestlasena ja po\u0303hjamaalasena olen va\u0308ga uhke selle tugeva pu\u0308hendumuse u\u0308le, mis on tekkinud ta\u0308nu Eesti purjetamise eri osapoolte vahelisele koosto\u0308o\u0308le. Eesti jahtklubide Liit, EPNU\u0308L, Kalevi jahtklubi ja Erilised purjetajad on koos astunud olulisi samme Eesti ja Po\u0303hjamaade parapurjetajate jaoks, seda ka Eesti paraolu\u0308mpiakomitee toel. Kuigi me ei ole endiselt kaasatud paraolu\u0308mpia programmi, oleme praegu fantastilises arenguetapis ja saame koos meie purjetajatega kindlasti hakkama. Alustame eelseisvat hooaega ootusega, et meie parapurjetajad osalevad Hollandis toimuvatel purjetamise maailmameistrivo\u0303istlustel, olles esmakordselt esindatud nii naiste- kui meestearvestuses."}, {"text_idx": "#000014", "text": "Ku\u0308lli on Eesti parapurjetamise kaasasutaja, eestvedaja ja Eesti jahtklubide liidu projektijuht."}]